تورکیه باشاری‌سیز کودتاسی (۲۰۱۶)

تورکیه باشاری‌سیز کودتاسی یادا کودیتاچیلارین وئردیگی آدلا یورددا باریش حرکتی، ۱۵–۱۶ جولای ۲۰۱۶ آراسیندا تورکیه سیلاحلی گوجلری ایچینده اؤزلرینی یورددا باریش شوراسی اوْلاراق آدلاندیران بیر قروپ عسگر طرفیندن مۆحقق اوْلان باشاریسیز عسگری بیر کودتا چالیشماسی ایدی.

 حادیثه لر 
 کودتانین باشلانماسی 
تورکیه سیلاحلی گوجلری ایمئیل آدرسیندن مدیا منسوبلارینا گؤندریلن پیامدا "اؤلکه یؤنتیمینه بۆتونلویونه ال قوْنولدو" آچیقلاماسی یاییلیب و تورکیه رادیو تلویزیون قورومو و هاوا آلانلاری عسگر گوجلری کوْنتروْلونا گئچدی. سوْن خبرلره گؤره آنکارادا عسگر و اؤزل پوْلیس آراسیندا آتیشمالاردا ۱۶ پوْلیس اؤلدورولموشدور. ایستانبولون آسیانین اوروپایا باغلادیغی کؤرپولری ده کودیتاچیلار طرفیندن باغلاندی.

 خالقین خیاوانلارا گلمه‌سی 
تورکیه‌نین بیر چوْخ شهرینده خالق کودتایا قارشی خیاوانلارا چیخدیلار. کودتاچیلارین الینه دۆشموش اوْلان آتاتۆرک هاوالیمانی قاباغیندا خالق کودتاچی تانکلارین قاباغیندا تظاهورات ائتدیلر. صبیحه گؤکچن هاوالیمانیندا دا بنزر وضعیت گؤروندو.
 کودتانین مغلوب اوْلماسی 
ساعات ۷:۳۰-دا سی‌ان‌ان تۆرک کانالی اوْردو باشچیسی هولوسی آکارین کودتاچیلار الیندن قۇرتاریلیب امنیتلی بیر یئره گئتدیگینی سؤیله‌دی. آکارین کودتایا قارشی عملیاتین باشینا گئچه‌جگی بیلدیریلدی. ساعات ۸:۱۲-ده روئیترز خبر آژانسی٬ اوْردو باشقانلیغی بیناسی‌نین یئنی‌دن حؤکومته باغلی گۆجلرین الینه گئچدیگینی سؤیله‌دی. تۆرکیه بؤیوک میللت مجلیسی و جۆمهۇر باشقانلیغینا اوْلان هۆجۇملارین دا سوْنا چاتدیغینی بیلدیردی.

 عکس‌العمل‌لر 

 قایناقلار